
Grozījumi Iepakojuma likumā
Izdarīt Iepakojuma likumā (Latvijas Republikas Saeimas un Ministru Kabineta Ziņotājs, 2002, 3. nr.; 2005, 11. nr.; Latvijas Vēstnesis, 2010, 205. nr.; 2011, 93. nr.; 2016, 241. nr.; 2018, 225. nr.; 2019, 224., 225. nr.; 2020, 138. nr.; 2021, 118. nr., 236. nr.) šādus grozījumus:
1. Aizstāt visā likumā vārdus "izlietotais iepakojums" (attiecīgā locījumā) ar vārdiem "iepakojuma atkritumi" (attiecīgā locījumā).
2. 1. pantā:
· izslēgt 1., 1.1, 3., 4., 6., 7., 9., 10., 11., 12. un 13. punktu;
papildināt pantu ar otro un trešo daļu šādā redakcijā:
· "(2) Šā likuma termini "ekonomikas operators", "iepakojuma atkritumi", "izgatavotājs", "ļoti vieglās plastmasas iepirkumu maisiņi", "pilnvarotais par paplašināto ražotāja atbildību atbildīgais pārstāvis", "plastmasas iepirkumu maisiņi", "ražotājs", "ražotāju atbildības organizācija" un "vieglās plastmasas iepirkumu maisiņi" lietoti attiecīgi Eiropas Parlamenta un Padomes 2024. gada 19. decembra Regulas (ES) 2025/40 par iepakojumu un iepakojuma atkritumiem, ar ko groza Regulu (ES) 2019/1020 un Direktīvu (ES) 2019/904 un atceļ Direktīvu 94/62/EK (turpmāk – Regula 2025/40) 3. panta 1. punkta 12., 13., 15., 25., 20., 55., 57., 56. un 66. apakšpunkta izpratnē.
· 
· (3) Šajā likumā termins "ražotāja paplašinātās atbildības sistēma" lietots Dabas resursu nodokļa likuma nozīmē.";
· uzskatīt līdzšinējo panta tekstu par pirmo daļu.
3. Izteikt 1.1 pantu šādā redakcijā:
· "1.1 pants. Iepakojums ir priekšmeti, kas noteikti Regulas 2025/40 3. panta 1. punkta 1. apakšpunktā." 
4. Izteikt 3. panta 2. un 3. punktu šādā redakcijā:
· "2) izgatavotāju (arī tādu izgatavotāju, kurš ieved iepakojumu Latvijā vai kurš iepakojumu izgatavo citā valstī un ieved to Latvijā);
· 3) ražotāju, ražotāju atbildības organizāciju, kura nodrošina iepakojuma apsaimniekošanu (turpmāk - iepakojuma apsaimniekotājs), depozīta iepakotāju, depozīta iepakojuma pārdevēju, depozīta sistēmas operatoru, atkritumu apsaimniekošanas operatoriem, kā arī valsts un pašvaldību institūcijām.".
5. 5. pantā:
izteikt pirmo daļu šādā redakcijā:
·  "(1) Iepakojumu iedala Regulas 2025/40 3. panta 1. punkta 4., 5., 6., 7. un 8. apakšpunktos noteiktajos veidos.";
izslēgt otro daļu.
6. Izteikt 6. pantu šādā redakcijā:
· "6. pants. Iepakojums, ko laiž tirgū, atbilst Regulas 2025/40 5. līdz 12. pantā vai saskaņā ar tiem noteiktajām ilgtspējas, marķēšanas un informācijas prasībām.".
7. Izslēgt 7., 8., 9. un 10. pantu.
8. Izteikt III nodaļas nosaukumu šādā redakcijā:
· "III nodaļa
· Iepakojuma atkritumu rašanās novēršana un apsaimniekošana, ražotāja paplašinātā atbildība".
9. 10. Izteikt 12.1 panta 1. un 2. punktu šādā redakcijā:
· "1) ražotājs tirdzniecības vietā:
· a) plastmasas iepirkumu maisiņus patērētājiem neizsniedz bez maksas,
· b) informē patērētājus par plastmasas iepirkumu maisiņu patēriņa samazināšanas nepieciešamību, par tirdzniecības vietā pieejamiem alternatīviem iepakojuma veidiem un iespēju izmantot līdzpaņemtu maisiņu vai citu iepakojumu;
· 2) ražotājs tirdzniecības vietā aizstāj vieglās un ļoti vieglās plastmasas iepirkumu maisiņus ar iepakojumu no papīra un kartona vai citu dabisko šķiedru un bioplastmasas izejmateriāliem."
10. 13. pantā:
aizstāt pirmajā daļā vārdu "iepakotājs" ar vārdu "ražotājs";
izslēgt otrās daļas pirmo punktu.
11. 14. pantā:
aizstāt pirmajā daļā vārdus "iepakojuma ražotājiem, iepakotājiem" ar vārdiem "izgatavotājiem, ražotājiem";
papildināt pantu ar trešo daļu šādā redakcijā:
· "(3) Lai nodrošinātu Regulas 2025/40 43. panta 1. punktā noteikto iepakojuma atkritumu rašanās novēršanas mērķrādītāju sasniegšanu, Klimata un enerģētikas ministrija izstrādā šā panta pirmajā daļā minēto atkritumu apsaimniekošanas valsts plāna nodaļu atbilstoši Regulas 2025/40 42. pantam.".
12. 15. pantā:
aizstāt visā pantā vārdu "iepakotājs" (attiecīgā locījumā) ar vārdu "ražotājs" (attiecīgā locījumā);
izteikt otrās daļas ievaddaļu šādā redakcijā:
· "(2) Ražotājs, kura radītā iepakojuma apjoms kalendārajā gadā pārsniedz Dabas resursu nodokļa likumā noteikto apjomu, vai iepakojuma apsaimniekotājs:";
izteikt 3.1 daļu šādā redakcijā:
· "(31) Valsts vides dienests veido un uztur iepakojuma datubāzi atbilstoši Regulas 2025/40 57. pantam.";
izteikt piekto daļu šādā redakcijā:
· "(5) Ražotājs, lai nodrošinātu ražotāja paplašinātās atbildības sistēmas darbību atbilstoši Regulas 2025/40 45. pantam, papildus normatīvajos aktos par dabas resursu nodokli noteiktajām izmaksām sedz arī Regulas 2025/40 45. panta 2. punktā noteiktās izmaksas.";
papildināt ar sesto daļu šādā redakcijā:
· "(6) Valsts vides dienests kā kompetentā iestāde slēdz līgumu ar ražotāju vai iepakojuma apsaimniekotāju, kas ir ražotāju atbildības organizācija, atbilstoši Regulas 2025/40 47. pantā noteiktajam pilnvarojumam.".
13. Aizstāt 16. panta otrajā daļā vārdu "Iepakotāja" ar vārdu "Ražotāja".
14. Aizstāt 17. panta otrajā daļā vārdus "Vides aizsardzības un reģionālas attīstības" ar vārdiem "Klimata un enerģētikas".
15. Izteikt IV nodaļas nosaukumu šādā redakcijā:
· "IV nodaļa
· Informācijas sistēma un ziņošana, iepakojuma datubāze un reģistrs"
16. 19. pantā:
aizstāt pirmajā daļā vārdus "Iepakojuma ražotājs un iepakotājs" ar vārdu "Ražotājs";
papildināt pantu ar ceturto, piekto, sesto un septīto daļu šādā redakcijā:
· "(4) Iepakojuma atkritumu apsaimniekošanas operators sniedz informāciju Valsts vides dienestam atbilstoši  Regulas 2025/40 23. pantam.
· 
· (5) Valsts vides dienests reģistrē ražotāju vai to pilnvaroto par paplašināto ražotāja atbildību atbildīgo pārstāvi (turpmāk – pilnvarotais pārstāvis). Ražotāju atbildības organizācija var nodrošināt ražotāja reģistrāciju, rīkojoties tā vārdā.
· 
· (6) Ministru kabinets nosaka:
· 1) ražotāju vai to pilnvaroto pārstāvju reģistrācijas kārtību;
· 2) prasības ražotāju vai to pilnvaroto pārstāvju reģistrācijai;
· 3) kārtību, kādā ražotājs vai tā pilnvarotais pārstāvis sniedz reģistram informāciju atbilstoši Regulas 2025/40 44. panta 7., 8. vai 10. punktam;
· 
· (7) Valsts vides dienests ražotāja un ražotāja pilnvarotā pārstāvju datu uzturēšanu veic par maksu. Cenrādi par šo pakalpojumu apstiprina klimata un enerģētikas ministrs.
17. 20. pantā:
izteikt pirmo daļu šādā redakcijā:
· "(1) Valsts vides dienests par katru kalendāro gadu sagatavo iepakojuma ziņojumu atbilstoši Regulas 2025/40 56. pantā noteiktajām prasībām.";
otrajā daļā aizstāt skaitli "18" ar skaitli "19".
18. Izteikt V nodaļas nosaukumu šādā redakcijā:
· "V nodaļa
· Kontrole un valsts institūciju kompetence".
19. 21. pantā:
aizstāt pirmajā daļā vārdus "Iepakojuma ražotāja, iepakotāja" ar vārdiem "Izgatavotāja, ražotāja";
izteikt trešo daļu šādā redakcijā:
· "(3) Klimata un enerģētikas ministrija katru gadu izvērtē iepakojuma atkritumu pārstrādes mērķu sasniegšanu un, ja nepieciešams, lūdz izlietotā iepakojuma pārstrādes mērķu sasniegšanas termiņa pagarināšanu un sagatavo iesniegšanai Eiropas Komisijai īstenošanas plānu atbilstoši  Regulas 2025/40 52. panta 2. punkta "d" apakšpunktam un XI pielikumam.";
papildināt ar ceturto un piekto daļu šādā redakcijā:
· "(4) Valsts vides dienests ir kompetentā iestāde atbilstoši Regulas 2025/40 40. pantam, kas nodrošina:
· 1) Regulas 2025/40 44. panta 7. un 8. punktā noteiktās ziņošanas prasību kontroli;
· 2) ražotāja paplašinātas atbildības pienākumu izpildes kontroli atbilstoši Regulas 2025/40 45. pantam;
· 3) pilnvarojumu pildīt ražotāja paplašinātas atbildības pienākumus atbilstoši Regulas 2025/40 47. pantam;
· 4) informācijas pieejamību atbilstoši Regulas 2025/40 56. pantam;
· 5) ražotāju reģistrāciju atbilstoši normatīvo aktu prasībām.
· 
· (5) Valsts vides dienests ir tirgus uzraudzības iestāde, kas:
· 1) nodrošina atbilstības deklarāciju kontroli atbilstoši Regulas 2025/40 39. panta 5. punktam;
· 2) piemēro administratīvā akta piespiedu izpildes līdzekļus, tostarp pieņem lēmumu, ar kuru nosaka attiecīgo pienākumu izpildes termiņu, lai nodrošinātu atbilstību Regulas 2025/40 62. panta 2. un 3. punktam;
· 3) informē Eiropas Komisiju un pārējās dalībvalstis par neatbilstīgo iepakojumu atbilstoši Regulas 2025/40 58. panta 6. punktam."
20. Papildināt 22. pantu ar trešo, ceturto un piekto daļu šādā redakcijā:
· "(3) Par Regulas 2025/40 26. panta 1. punktā noteiktā pienākuma nodrošināt atkalizmantošanas sistēmas ieviešanu un tās atbilstību Regulas 2025/40 27. pantā un VI pielikumā noteiktajām prasībām neizpildi piemēro brīdinājumu vai naudas sodu juridiskajai personai līdz septiņdesmit naudas soda vienībām.
· 
· (4) Par Regulas 2025/40 28. panta 1. punktā noteiktā informācijas sniegšanas pienākuma neizpildi, tostarp uzpildīšanas noteikumu nesagatavošanu, neatjaunināšanu vai nenodrošināšanu tiešajiem lietotājiem, piemēro brīdinājumu vai naudas sodu juridiskajai personai līdz septiņdesmit naudas soda vienībām.
· 
· (5) Par Regulas 2025/40 24. pantā noteiktā maksimāli pieļaujamā tukšās vietas īpatsvara pārsniegšanu grupas, transporta vai e-komercijas iepakojumā piemēro brīdinājumu vai naudas sodu fiziskajai personai līdz simt četrdesmit naudas soda vienībām, bet juridiskajai personai – līdz tūkstoš četrsimt naudas soda vienībām.
· 
· (6) Par Regulas 2025/40 25. pantā noteiktā aizlieguma pārkāpšanu, laižot tirgū iepakojumu, kura formāts un paredzētais lietojums ir norādīts minētās regulas V pielikumā, piemēro brīdinājumu vai naudas sodu fiziskajai personai līdz simt četrdesmit naudas soda vienībām, bet juridiskajai personai – līdz tūkstoš četrsimt naudas soda vienībām."
21. Papildināt pārejas noteikumus ar 15., 16., 17.  un 18. punktu šādā redakcijā:
· "15. Grozījumi šā likuma 10. panta otrajā daļā attiecībā uz iepakojuma marķēšanu stājas spēkā Regulas 12. panta 1. punktā noteiktajā termiņā.
· 16. Grozījumi šā likuma 12.1 pantā stājas spēkā 2028. gada 1. janvārī. Līdz 2029. gada 31. decembrim šā likuma 12.1 panta 2. punktā noteikto prasību par aizstāšanu nepiemēro ļoti vieglās plastmasas iepirkumu maisiņiem, kas nepieciešami nefasētu zivju, gaļas un to izstrādājumu iepakošanai.
· 17.  Ministru kabinets līdz 2028. gada 31. martam izdod šā likuma 19. panta sestajā daļā minētos noteikumus.
· 18. Grozījumi šā likuma 20. panta pirmajā daļā stājas spēkā 2029. gada 1.janvārī."
22. Izslēgt informatīvo atsauci uz Eiropas Savienības direktīvām.

